எக்கியூர

எக்கியூர (Echiura),  அல்லது கரண்டிப்புழுக்கள் என்பவை  கடல் விலங்குசார்ந்த சிறுவாகும். முன்பு இவை தனிதொகுதியில் கொள்ளப்பட்டன.  இவை இப்போது வளைதசைப் புழுக்களுடன் உறவுற்றதாகக் கருதப்படுகிறது. வளைதசைப்புழுக்களின் உடல் கண்டங்களாகப் பிரிந்ததாகும்; ஆனால், இந்தக் கரண்டிப்புழுக்கள் தம் கண்டப்பிரிவை இழந்துவிட்டன..  இவை பெரும்பாலும் மேலீடான மென்புழுதிப் படிவு வளைகளில் வாழ்கின்றன; இவற்றில் சில பாறை இடுக்குகளிலும் கூழாங்கற்களின் அடியிலும் வாழ்கின்றன. மேலும், இவற்றில்  ஆழ்கடல் வகைகளும் உண்டு. இவற்றில் 230 எண்ணிக்கைக்கும் மேற்பட்ட இனங்கள் விவரிக்கப்பட்டுள்ளன.

கரண்டிப்புழுக்கள் உருளையான் மெல்லிய உடலுடன் உள்ளிழுக்கவியலாத உறிஞ்சுகுழலைப் பெற்றுள்ளன.  இந்த உறிஞ்சுகுழல் உணவு ஊட்டும்போது கவளம்போல் சுருட்டிக்கொள்ளும். சில இனங்களில் உறிஞ்சுகுழல் நாடா வடிவில் உடற்பகுதியை விட நீண்டு நுனியில் கவைகள் பெற்றிருக்கும்.  இவை ஒரு செமீ நீளம் முதல் ஒரு மீட்டருக்கும் மேலாக நீண்டிருக்கும்.

பெரும்பாலானவை படிவுண்ணிகள்; கடல்தரைக்குப்பைகளை உட்கொள்கின்றன.னைப்புழுக்கலின் தொல்லுயிர் எச்சங்கள் கிடைப்பதில்லை;கிடைத்த மிகப் பழைய தொல்லுயிர் எச்சம் பெனிசில்வேனிஅயக் கரிம இரும்புப் படிவுக் காலம் சார்ந்ததாக உள்ளது.

நிறம் 
 
சாம்பல், பழுப்பு, பச்சை, சிவப்பு

இனப்பெருக்கம் 
 
இருபாலி. ஆண்கள் விந்தணுக்களையும், பெண்கள் முட்டைகளையும  ஈனுகின்றன. இவை சிறுநீரகக் குழாய்த் திறப்புகள் மூலம் வெளியிடப்படுகின்றன. கருவுறுதல் கடல் நீரில் நடக்கிறது. இனப்பெருக்க உறுப்புகள் தவிர ஏனைய உறுப்புகள் வளர்ச்சி அடைவதில்லை.

பயன் 
 
தூண்டில் புழுக்களாக பயன்படுகின்றது.

காட்சிமேடை

மேற்கோள்கள்

வளையப் புழுக்கள்
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்